คือที่ไปอ่านมาเค้าบอกว่าเลือดล้างหน้าเด็กจะมาวันที่21-22แต่นี่23ก็มาคับจึงอยากรู้ว่าคือเลือดอะไร
สวัสดีค่ะ เลือดล้างหน้าเด็กนั้น มักจะเกิดขึ้นหลังจากที่มีการปฏิสนธิ (วันที่มีเพศสัมพันธ์) ไปแล้วประมาณ 6-12 วัน โดยจะมีปริมาณที่น้อยกว่าประจำเดือนมาก สีออกแดงจางๆ และจะออกเพียงแค่ 1-2 วันทั้งนี้ เลือดล้างหน้าเด็กนั้น จะพบได้เพียงประมาณ 30% ของผู้ที่เกิดการตั้งครรภ์ขึ้นเท่านั้น ไม่ได้เกิดขึ้นในทุกการตั้งครรภ์ค่ะดังนั้น หากเลือดออกมา 3 วันแล้ว ก็ไม่น่าใช่เลือดล้างหน้าเด็ก หรือหากออกมาปริมาณมาก ก็ไม่ใช่เลือดล้างหน้าเด็ก ดังนั้น เลือดที่ออก อาจเป็น- ประจำเดือน- มีโรคต่างๆ ของมดลูก เช่น มดลูกอักเสบ เนื้องอกมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้น- การทำงานผลิตฮอร์โมนของรังไข่ผิดปกติ- ผลข้างเคียงจากการใช้ยาฮอร์โมนต่างๆ- เกิดการตั้งครรภ์แล้วมีภาวะแท้งหรือท้องนอกมดลูกหากสงสัยว่าจะมีการตั้งครรภืหรือไม่ ก็ควรตรวจหาการตั้งครรภ์ดู หากตรวจไม่พบ แต่ยังคงมีเลือดไหลผิดปกติ โดยที่ไม่ใช่ประจำเดือน ก็ควรไปพบแพทย์เพื่อหาสาเหตุค่ะ